cyanic-selkie/wikianc huggingface dataset:
Hüttener Berge
Naturparkens høyeste punkter er Scheelsberg på 106 meter og Aschberg på 98 meter. Scheelsberg er dermed Sydslesvigs høyeste punkt. På Aschberg finnes blant annet et vandrerhjem og den cirka 7 meter høye bronsestatuen av rikskansler Otto von Bismarck, som tidligere var en del av Bismarck-tårnet på Knivsbjerg ved Aabenraa.
Større innsjøer er Wittensee og Bistensee, hvorfra elva Sorge har sitt utspring. I landsbyen Holzbunge ligger naturparkens informasjonssenter Redderhus. Like nord for Hüttener Berge ligger Schleswig og Schlei. Mot øst slutter landskapet mot halvøyene Schwansen og Dänischer Wohld (Jernved).
HAL Computer Systems
HAL Computer Systems, Inc., også omtalt som HAL, var et IT-selskap som hadde sitt hovedkvarter i Campbell i California. Selskapet ble grunnlagt i mai 1990 av Andrew Heller, som også var hovedarkitekten bak datamaskinarkitekturen IBM POWER. HAL var oppkalt etter den fiktive datamaskinen HAL 9000, en datamaskin med kunstig intelligens i Arthur C. Clarke's (1917–2008) science fiction roman 2001: En romodyssé.
I oktober 1995 lanserte selskapet SPARC64. Dette var en måned før Sun Microsystems lanserte UltraSPARC. HAL konstruerte også flere etterfølgere i form av SPARC64 II (november 1996), SPARC64 III (juli 1997) og SPARC64 IV (1. august 2000).
HAL konstruerte også SPARC64 V som aldri ble produsert; derimot lanserte Fujitsu en mikroprosessor med samme navn.
HAL hadde også en programvare-avdeling som stod bak lanseringen av styringsverktøyet Distributed Computing Environment. Senere produkter, som ble lansert i mars 1994, omfattet Olias Browser, Olias Build Tools, Olias Remote Information Broker, og Olias Filter Development Kit for å håndtere SGML, HTML og relasjonsdatabaser. I juni 1996 ble HAL Software Systems skilt ut av Fujitsu som Chisholm Technologies, Inc., og fortsatte å eksistere som en utvikler av administrative verktøy for intranett.
Lamborghini 350GT
Lamborghini 350 GT var Lamborghinis første produksjonsmodell, og ble vist for første gang på bilutstillingen i Torino i 1963.
Bilen var utstyrt med en 3,5 liters V12-motor med fire overliggende kamaksler og seks forgassere, som var designet av Giotto Bizzarini. Motoren leverer 265 hestekrefter, noe som sørger for en toppfart på 240 km/t.
I tillegg var bilen utstyrt med uavhengig hjuloppheng bak, og et oppsiktsvekkende karosseri designet av Carrozzeria Touring i Milano, basert på deres konstruksjonssystem Superleggera, som består av en tynn rørramme under karosseriplatene.
Til tross for sin moderne teknologi og sportslige utseende solgte ikke 350 GT særlig bra. Der Ferrari var kjent for sine racingsuksesser var Ferruccio Lamborghini mest kjent for sine traktorer, og dermed solgte bilen kun i 135 eksemplarer fra produksjonsstart i 1963 og frem til 1966.
Jessica
Jessica er et kvinnenavn som kan være avledet fra det hebraiske navnet Iscah (יִסְכָה) som betyr «Gud ser». Jessica kan også være en feminin form av Jesse som har opprinnelse i det hebraiske ordet yishai (יִשַׁי) og betyr «gave».
Utbredelse
Jessica var et svært populært navn på jentebarn født i Storbritannia på begynnelsen av 2010-tallet.
Jessica har vært et populært navn i USA siden 1970-årene.
Navnet er vanlig i engelsktalende land og i Chile, Sveits, Sverige, Slovakia, Italia og Tyskland.
Kjente personer med navnet
Personene i listen er ordnet kronologisk etter fødselsår.
Krystallskalle
Krystallskallene er modeller av den menneskelige hodeskaller, laget av stykker av klart eller melkeaktig kvarts. De påståtte finnerne har hevdet at disse er prekolumbiske mesoamerikanske funn, men for de skallene som har blitt vitenskapelig undersøkt har dette vist seg å ikke stemme. Trolig er skallene laget på midten av det 19. århundre eller senere. De er nesten helt sikkert laget i Europa.
Til tross for påstander i populærlittaratur, finnes det ingen legender om kraftfulle krystallskaller i mesoamerikansk mytologi. Slike legender finnes heller ikke hos andre urfolk i Amerika. Myten er blant annet kjent for å legge til grunn handlingen i Indiana Jones og krystallhodeskallens rike.
Matthew Robinson
Matthew «Mack» Robinson (født 18. juli 1914 i Georgia, død 12. mars 2000 i Pasadena, California) var en amerikansk friidrettsutøver som deltok i de olympiske leker 1936 i Berlin.
Robinson vant en olympisk sølvmedalje i friidrett under Sommer-OL 1936 i Berlin. Han kom på andreplass på 200 meter bak sin landsmann Jesse Owens.
Tellus
Tellus kan være:
1995
1995 (MCMXCV) i den gregorianske kalenderen var et år uten skuddag som begynte på en søndag.
Luxembourg ble valgt til europeisk kulturhovedstad for 1995.
Fritz Cassirer
Friedrich «Fritz» Leopold Cassirer (født 29. mars 1871 i Breslau i Schlesien i Tyskland, død 26. november 1926 i Berlin) var en tysk dirigent som promoterte musikken til den britiske komponisten Frederick Delius.
Bakgrunn
Cassirer ble født i Breslau. Hans far Julius Cassirer var gjennom en felles oldefar fjernt i slekt med sin kone Julcher (Julie) født Cassirer.
Dirigent
Efter sine musikkstudier dirigerte han ved operahusene i Lübeck, Posen, Saarbrücken og Elberfeld.
Da Cassirer oppholdt seg i Elberfeld ble han gjennom sin kollega Hans Haym introdusert til Frederick Delius’ musikk, som på det tidspunktet var lite kjent i Tyskland. Cassirer ble i likhet med Haym sterkt fascinert av muskken, og dirigerte ved premieren av Delius’ opera Koanga i Elberfeld i 1904. Han bisto også Delius i å velge en tekst av Nietzsche for hans sekulære korverk, A Mass of Life. I 1907 organiserte han premieren av Delius’ opera A Village Romeo and Juliet ved Berlin Komische Oper.
Cassirer var medlem av Komische Oper-selskapet som spilte Offenbachs The Tales of Hoffmann i London i 1907. I London dirigerte han ved flere konserter; han presenterte ved en anledning Delius’ Appalachia sammen med Thomas Beechams New Symphony Orchestra. Beecham hadde frem til da aldri hørt Delius’ musikk, men ble likefullt hengiven til hans verker frem til sin død. Beecham roste Cassirer for hans «naturlige gode, dog noe kresne smak».
Privatliv
Fritz Cassirer var gift med Lilly Dispecker. De hadde en datter ved navn Eva Charlotte Cassirer som giftet seg med sin fars fetter Friedrich Wilhelm Cassirer (også kjent som Fritz). Han var Max Reinhardts forretningsfører og i en periode administrerende direktør ved Deutsches Theater i Berlin.
Dispecker var gift to ganger, den andre gangen med den biomedisinske forskeren Otto Neubauer.
Cassirers far Julius hadde seks brødre og to søstre. Blant Fritz’ fettere fantes kunsthandleren Paul Cassirer, filosofen Ernst Cassirer, industriherren og kunstsamleren Hugo Cassirer (hvis sønn giftet seg med romanforfatteren Nadine Gordimer) samt nevrologen Richard Cassirer.
Mayer Amschel Rothschild
Mayer Amschel Rothschild (født Mayer Amschel Bauer 23. februar 1744 i Frankfurt am Main, død 19. september 1812 i Frankfurt am Main) var en tysk-jødisk handelsmann og bankier og grunnlegger av Rothschild-familiens bankimperium, en av de mest suksessfulle forretninger i historien.
Liv og virke
Han ble foreldreløs da han var tolv år gammel, og lærte handelsfaget hos en venn av familien i Hannover. Rothschild vendte senere tilbake til Frankfurt, og grunnla selskapet i 1764. I begynnelsen handlet han særlig med antikviteter, særlig gamle mynter og medaljer. I løpet av 1790-tallet utviklet virksomheten seg til å bli mer av en bank enn et handelshus. Særlig viktig var forbindelsen til kurfyrste Vilhelm av Hessen-Kassel. Denne hadde en stor formue etter utleie av soldater, og trengte hjelp til å investere formuen. Rothschild tjente mye på vellykkete plasseringer av denne formuen, ikke minst da Vilhelm måtte flykte under Napoleonskrigene.
Han var sønn av Moses Amschel Bauer. Den 29. august 1770 giftet han seg med Gutlé Schnapper (1753–1849). De hadde følgende barn som vokste opp:
Han fikk tidlig ambisjoner om at sønnene skulle drive selskapet etter ham. De fire yngste ble sendt til andre europeiske stormakter for å etablere filialer der. Eldstemann skulle drive virksomheten i Frankfurt. I 1810 etablerte de seks et formelt partnerskap, hvor faren fikk 46 prosent. Det ble også bestemt at selskapet skulle eies og drives av familiens mannlige etterkommere.
Forretningsmodellen ble ekstremt vellykket, og Rothschild mente at nøkkelen til suksess var det sterke samholdet i familien. På dødsleiet oppfordret han sønnene til å holde sammen.
Han er begravet i Battonnstrasse-gravlunden i Frankfurt.
Tetraederstruktur
Tetraederstruktur er en struktur i kjemien som har form som et tetraeder. En har et atom i midten av et molekyl (eller en del av et molekyl), og det foreligger fire atomer rundt dette. Om det ikke foreligger andre krefter som påvirker deres posisjoner rundt senteratomet, vil molekylet få det som kalles tetraederstruktur, og de fire atomene vil ha en vinkel på tilnærmet 109,5° på hverandre.
Vinkelen i tetraederstrukturen er sentral innen kjemiens elektrongeometri, og kalles tetraedervinkelen. Tetraedervinkelens nøyaktige verdi regnes ut fra cos-1 (-1/3).
Eksempel
Et enkelt molekyl som vil få en slik struktur er metan (CH4). Det er i det nevnte molekylet et karbonatom i midten, og fire hydrogenatomer som ytterpunkter (se bilde).
Novodvinsk
Novodvinsk (russisk: Новодви́нск) er en by i Arkhangelsk oblast i Russland. Den ligger på venstre bredd av elva Nordre Dvina, 20 km sør for Arkhangelsk.
Byen ble grunnlagt i 1936 som bosetningen Vorosjilovskij, for å betjene en tremasse- og papirfabrikk. I 1957 ble den omdøpt til Pervomajskij. I 1977 fikk den bystatus og ble igjen omdøpt, til sitt nåværende navn, Novodvinsk.
Demografi
Befolkningsutvikling: ! År || Folketall || Kilde
Betalingsmur
Betalingsmur er en teknikk som noen nettsteder benytter for å blokkere sider for lesere som ikke betaler for tilgang.
Historie
Uttrykket «periodisk betalingsmur» - intermittent pay-wall – skrev World Association of Newspapers and News Publishers om i 2011.
Norge
Den første betalingsmuren på en norsk nettavis var på plass 5. november 2011 hos Hallingdølen. I februar 2015 var det cirka 50 norske aviser som hadde betalingsløsninger - det vil si at det krevde betaling for tilgang til (deler eller alt av) digitalt innhold.
Benimantell
Benimantell er en by og kommune i comarcaet Marina Baixa i provinsen Alicante i Comunidad Valenciana, Spania. Benimantell dekker et område på 37,9 km² og hadde i 2006 en befolkning på totalt 468 innbyggere. Økonomien i Benimantell er utelukkende basert på landbruk (valnøtter og oliven). Byens viktigste monument er den katolske kirka Sant Vicent Màrtir med sitt seks-kantede tårn.
Papillon (film)
Papillon er en amerikansk film fra 1973, basert på Henri Charrières selvbiografiske bok med samme navn.
Handlingsreferat
Henri "Papillon" Charrière (Steve McQueen), en fransk skapsprenger, blir urettmessig anklaget for å ha myrdet en hallik. Han blir dømt til fengsel på livstid, og sendt til den beryktede franske straffekolonien på Djevleøya utenfor kysten av Fransk Guyana. På vei til fangeleiren møter han en annen fange, Louis Dega (Dustin Hoffman), en svindler. Dega ansetter Papillon som sin personlige livvakt, og de to utvikler etterhvert ett vennskap. Etter å ha beskyttet Dega mot en sadistisk vakt blir Papillon satt på isolat. I takknemlighet smugler Dega inn ekstra mat til Papillon. Når denne smuglingen blir oppdaget kutter fengselsvaktene Papillons matrasjoner i to som straff. Utmagret av mangelen på mat må Papillon spise insekter for å overleve. Papillon tilbringer de neste to årene i fullstendig isolat, inkludert seks måneder i totalt mørke, og på reduserte mat-rasjoner. Etter å ha sluppet fri fra isolat blir han gjenforent med Dega, og de planlegger å flykte fra fange-kolonien.
Papillon møter en homofil fange, André Maturette (Robert Deman), som insisterer på å bli med på flukten. De bestikker en fengselsvakt som lover å gi dem en båt, men Dega skader ankelen tidlig under flukten. Etter å betalt vakten og stukket av gjennom jungelen, oppdager de at båten ikke fungerer. En lokal fangstmann avslører at fengselsvakten gjentatte ganger har narret fanger ved å først ta pengene deres og deretter få dem arrestert av dusørjegere. Fangene dreper dusørjegerne som prøver å arrestere dem, før de skaffer nye forsyninger og en båt ved en nærliggende koloni for spedalske.
Etter å ha kommet over til fastlandet, blir trioen omringet av en gruppe soldater som åper ild. Maturette blir skutt og tatt til fange sammen med Dega som fremdeles har problemer med den ødelagte ankelen. Etter å ha unnsluppet soldatene, lever Papillon i en lengre periode sammen med en innfødt stamme før han en morgen våkner og finner ut at stammen har reist sin vei. Ved en av politiets kontrollposter betaler Papillon en nonne for å bli med henne. Nonnen tar ham med til et nærliggende kloster. Papillon innrømmer at han har rømt fra fengsel, men understreker at han ikke er noen morder. Nonnene overleverer ham til de lokale myndighetene. Som straff for hans flukt tilbringer Papillon de neste fem årene i isolat, før han endelig slippes ut akkurat tidsnok til å se en døende Maturette en siste gang.
Papillon blir deretter flyttet til en annen del av kolonien hvor han gjenforenes med Dega. Fra en høy klippe ved fangekolonien, observerer Papillon at noen av bølgene som kommer inn i en liten havn blir kastet tilbake fra svabergene og er kraftige nok til å bære ham helt ut til havet. Han bygger noen små flåter og prøver, uten hell, å overtale Dega til å reise sammen med ham. Etter å ha sagt farvel til Dega, hopper Papillon ut fra klippen, griper tak i den lille flåten, og blir ført ut mot havet. Det kommer frem at Papillon levde resten av sitt liv i frihet, og at fangeleiren senere ble nedlagt. Et bilde av fengselet viser at den ligger helt forlatt, og overgrodd av jungelen.
Priser og nominasjoner
I 1974 ble filmen nominert til Oscar og Golden Globe i kategoriene Best Music, Original Dramatic Score (Jerry Goldsmith) og Best Motion Picture Actor, Drama (Steve McQueen).
Anton Perwein
Anton Perwein (født 10. november 1911, død 14. desember 1981) var en østerriksk håndballspiller som deltok i de olympiske leker 1936 i Berlin.
Perwein vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang håndball var olympisk sport. Seks lag deltok i turneringen, som ble avviklet i perioden fra 6. til 14. august. Østerrike vant fire av fem kamper. I finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Perwein spilte tre kamper i OL-turneringen.
Iván Zamorano
Iván Luis Zamorano Zamora (født 18. januar 1967) er en tidligere chilensk fotballspiller. På aldersbestemt nivå spilte angrepsspilleren for Cultural Villa México og Benito Juárez. Etterhvert spilte han seg inn på A-laget i Benito Juárez, og signerte sin første proffkontrakt. Etter åtte sesonger i den vesle klubben ble han solgt for 35 000 pesos til Deportes Cobresal, fra en øde gruveregion ved navn El Salvador. Zamorano spilte for Deportes fra 1986 til 1988, og scoret imponerende 35 mål på 29 kamper.
Etter å ha overbevist i den chilenske serien tiltrakk prestasjonene hans seg naturligvis oppmerksomhet fra Europa. Bologna la pengene på bordet, og lokket det unge talentet over Atlanterhavet. Oppholdet ble dessverre en gigantisk skuffelse, og Zamorano fikk aldri spille noen obligatoriske kamper for italienerne. Neste stopp ble isteden Sveits og klubben St. Gallen. Zamorano spilte i den sveitsiske toppklubben fra 1988 til 1991, og scoret 33 mål på 56 kamper.
Denne prestasjonen la selvsagt større klubber merke til, og Zamorano skiftet klubb til Real Madrid. Etter en noe trøblete start ble han etterhvert fast på laget, og var en pålitelig målscorer i flere sesonger. Han ble i den spanske hovedstaden i fire sesonger, før han byttet klubb til Internazionale.
I 2001 vendte han nesa vestover igjen, og reiste tilbake til Sør-Amerika. Han spilte for Club de Fútbol América, før han avsluttet den fantastiske karrieren i favorittklubben Colo-Colo.
Zamorano la opp i 2004. Han spilte 69 landskamper for Chile og scoret 34 mål.
Leonid Gajdaj
Leonid Iovitsj Gajdaj (russisk: Леони́д И́ович Гайда́й; født 30. januar 1923 i Svobodnyj, død 19. november 1993 i Moskva) var en sovjetisk filmskaper. Han er kjent for sine komedier, og filmenes hans er fortsatt svært populære i Russland.
Gajdaj var utdannet ved filmskolen i Moskva. På 1960- og 70-tallet kom han med en lang rekke kassasuksesser, blant annet Tidsmaskinen (om Ivan den grusomme), Diamantarmen og Bruden stjålet!. Etter 1975 trappet han ned, og var i liten grad involvert i filmproduksjon.
Gajdaj var gift med skuespilleren Nina Grebesjkova.
Statistikk om VM i fotball 2010
Denne artikkelen tar for seg statistikk om VM i fotball 2010 som finner sted i Sør-Afrika.
''Informasjon på denne siden ble sist oppdatert 7. juli 2010, 22:38 CEST.''
Målgivende pasninger
Tabellen nedenfor voser de ti spillerne med flest målgivende pasninger (pr. 4. juli 2010).
Banens beste
Spillere i fet skrift er fortsatt med i turneringen.
Disiplin
24 spillere har hittil blitt suspendert etter å ha blitt tildelt gule kort i to kamper rett etter hverandre (tolv spillere), et enkelt rødt kort (seks spillere) eller et gult kort etterfulgt av et rødt kort (seks spillere).
Foreløpig tabelloversikt
Alle de 32 lagene er rangert etter kriterier som har blitt brukt av FIFA for tidligere turneringer.
Tabellforklaring:
Detaljert statistikk
Tabellforklaring:
Fet skrift indikerer at denne nasjonen har den høyeste verdien.
Magnus Takvam
Magnus Takvam (født 26. juni 1952) er en norsk politisk journalist og forfatter. Han var kommentator i politisk avdeling i NRK frem til 2022. I 2022 ble han ansatt i Altinget.no.
Tropical Light
Tropical Light er et meksikansk ølmerke fra Grupo Modelo som ble introdusert på markedet i Mexico den 28. mai 2005. Tropical Light ble introdusert for å dekke markedet for lettkonsumerende øl. Det er et lavkaloriøl og har et lavt alkoholnivå (3,0 prosent). Ølet er av typen pilsner, har en lys gyllen farve og blir produsert i 355 ml aluminiumsbokser.
Rex Linn
Rex Maynard Linn (født 13. november 1956 i Spearman i Texas) er en amerikansk skuespiller. Han har en bachelorgrad i radio, TV og film fra Oklahoma State University. Da han var 32 år, og visepresident i en Oklahoma-bank, valgte han å dra til Los Angeles og satse på en skuespillerkarriere.
Bakgrunn
Etter utdannelsen forsøkte Linn en karriere i bank og arbeidet seg opp til visepresident ved Lakeshore Bank inntil han gikk av den 5. juli 1982 da banken ble nedlagt for insolvens. Linn klarte å overbevise en agent å ta sjansen på ham og representere ham i Oklahoma. På samme tid aksepterte han en jobb i et oljeselskap hvor han overvåket feltarbeidet i vestlige Oklahoma.
Samtidig bedrev han prøvespill for reklameinnslag for film og fjernsyn.
Skuespiller
Til slutt fikk han en del mindre roller i ulike prosjekter før han fikk sjansen til å spille i sin første film, Dark Before Dawn, som ble produsert av hans beste venn, Edward K. Gaylord II. Enda viktigere var det at han også var assosiert produsent for samme film. Dette ga ham innsyn i den kreative prosessen i å lage film samtidig som han fikk sjansen til å være skuespiller.
I 1989 fikk Rex Linn spille i sin første betydelige rolle, da som seriemorderen Floyd Epps i Night Game hvor også Roy Scheider hadde en hovedrolle. Etter denne filmen og en rolle som sheriff i TV-serien Young Riders, besluttet han å dra vestover. Han solgte huset, lastet alt han eide i en bil og den 5. februar 1990 dro han til Los Angeles. I de første tre årene studerte han skuespill med Silvana Gallardo i Studio City og arbeidet med en nær venn og en annen kjempende skuespiller, Robert Knott, som arbeider ved ulike byggejobber.
Gradvis fikk Linn roller, småroller i filmer som My Heroes Have Always Been Cowboys (1991), Thunderheart (1992), og Sniper (1993), og gjesteroller i TV-serier som Northern Exposure, Raven og The Adventures of Brisco County Jr. I april 1992 fikk han sitt første gjennombrudd da han fikk rollen som Richard Travers i spillefilmen Cliffhanger. Denne filmen viste seg å være vesentlig for å gi ham den eksponering han trengte for å nå neste nivå.
Etter Cliffhanger har Linn opptrådt i 35 filmer med et økende antall årlig. Linns nyeste arbeider er blant annet en uavhengig produksjon, Cockfight (også kalt The Round and Round), som ble utgitt i 2004. Deretter Zodiac i 2005 og Abominable i 2006. Han har også hatt periodiske roller i flere TV-serier, mest nylig som sersjant Frank Tripp i CSI: Miami, en rolle som han i henhold til en artikkel i avisen Oklahoman (27. desember 2004) ble lurt til å lese for, men som han siden har hatt.
Melchior Sun Dezhen
Melchior Sun Dezhen C.M. (kinesisk: 孫德楨, pinyin: Sūn Dézhēn, Wade-Giles: Sun Te-chen; født 19. november 1869 i Beijing i Kina, død 23. august 1951 samme sted) var kinesisk katolsk biskop av Lixian/Anguo fra 1926 til 1936. Han var blant de seks første kinesere i det 20. århundre, og ble bispeviet av pave Pius XI i Peterskirken i Roma.
I tolv år underviste han i latin ved forberedelsesseminaret i Beijing, og deretter var han misjonær i tolv år i Niufang (牛房), seksti li fra Beijing. Mens han var der ble han utnevnt til apostolisk prefekt av Lixian (蠡縣) i Zhili den 15. april 1924.
Noen måneder etter deltok han på Plenarkonsilet for Kina, som ble avholdt i Shanghai.
Han ble utnevnt til biskop 1. juni 1926, og den 28. oktober samme år ble han og fem andre kinesiske prester ordinert til biskoper av pave Pius XI i Roma.
Han fratrådte som biskop av Lixian i 1936. (Dette kirkedistriktet fikk året etter navnet Anguo.) Biskop Sun bodde så i huset til kongregasjonen Johannes Døperen i Qinghe (清河鎮) utenfor Beijing. Han flyttet inn til Beijing i 1948, og døde 23. august 1951.
Episkopalgenealogi
Hans episkopalgenealogi er:
Raymond Cusick
Raymond Cusick, også kjent som Ray Cusick og Raymond P. Cusick, (født 1928, død 21. februar 2013) var en designer hos BBC. Han er mest kjent for å ha designet dalekene, mutanter som beveger seg ved hjelp av maskiner, for science fiction-serien Doctor Who.
Cusick var også ansvarlig for kulissene for en stor mengde Doctor Who-historier. Han designet kulisser for historier som foregikk i både fremtid og fortid. Cursick jobbet på mange forskjellig TV-serier hos BBC innen komedie, varieté, drama, skuespill og filmer.
Fordi Cusick var ansatt av BBC da han designet dalekene, fikk han fast lønn og ikke godtgjøring. Dalek-relaterte varer utgjør en stor inntekt og noen synes derfor at Cusick bør få betalt, slik som Terry Nation, som skapte begrepet dalek, men ikke utseendet. Dette var dog ikke en del av hans kontrakt. BBC betalte likevel Cusick for sitt bidrag. Cusick har ikke krevd mere penger, bare at han blir anerkjent som designeren av dalekene.
På slutten av 1970-tallet var han designer for James Burkes program Connections.
Friminutt (TV-serie)
Friminutt er en amerikansk animert humorserie for barn som gikk på ABC og Toon Disney fra 1997 til 2001. Serien handlet om de seks fjerdeklassevennene T.J., Vince, Spinelli, Gretchen, Mikey, og Gus, og hovedsakelig friminuttene på Third Street-skolen.
Rollefigurer
T.J. er den såkalte kule lederen av gjengen. Han blir sett på som en helt av vennene sine.
Vince er en sportslig gutt. Han liker best å spille basketball i friminuttene.
Spinelli er en guttejente som liker fribryting. Fienden hennes er Randall, og hver gang han er på lur truer hun med å banke ham.
Gretchen er en nerd som tar skolearbeidet sitt veldig alvorlig. Hver gang gjengen er i knipe kommer hun ofte med en god idé.
Mikey er en stor gutt som liker mat veldig godt. Noen av interessene hans er å danse og dikte.
Frøken Finster er en sur, gammel dame som er veldig høy. I friminuttene inspiserer hun elevene veldig grundig, og setter anmerkning for nesten alt (en gang satt hun anmerkning fordi en elev nøs).
Prickley er Third Street-skolens strenge rektor. En gang innførte han gjensitting for enhver elev som brukte T.J.s fiktive ord «gomp» som egentlig ikke betyr noe.
Huskejenta tilbringer alle friminuttene på husken. Målet hennes er å gå over toppen. Det har vært nære på ved flere anledninger, men hun har aldri nådd helt opp. En myte sier at hvis man går over toppen, husker man rett inn i en annen dimensjon. I en av episodene ser Spinelli at Huskejenta går over toppen. Hun danner mildt sagt en religion som går ut på hva Huskejenta gjorde og ikke gjorde. Det ender med at alle begynner å tro på Huskejentas «lærde». Til slutt finner de ut at Huskejenta slettes ikke gikk over toppen, men at hun bare har vært på ferie.
Kong Bob er sjefen i skolegården. Han er "kongen" over alle de andre barna, og alle må gjøre som han sier. Hvert år blir det en sjetteklasse gutt som blir konge. Men det går ikke alltid like bra...
Oppnedjenta henger alltid oppned på en turnstang i friminuttene, som oftest når hun skal noe sted så er det jentevennene hennes som hjelper henne og bærer henne oppned.
Norske stemmer
Ellers medvirket: Eirik Sønstebø, Kamilla Grønli Hartvig, Kim Fangen, Lena Meieran, Magne Brevik, Stig Krogstad, Trond Teigen og Øyvind B. Lyse.
Nord-Makedonia i Junior Eurovision Song Contest
Nord-Makedonia debuterte i Junior Eurovision Song Contest i 2003 i København i Danmark, med sangen «Ti ne me poznavaš», framført på makedonsk av duoen Marija & Viktorija. Bidragene ble valgt gjennom en nasjonal finale, arrangert av den makedonske kringkasteren MRT. Siden 2013, har bidragene blitt valgt internt av den makedonske kringkasteren.
Kodenavn Mercury
Kodenavn Mercury (originaltittel: Mercury Rising) er en amerikansk actionthriller fra 1998 med Bruce Willis i hovedrollen. Andre sentrale roller spilles av Alec Baldwin og Miko Hughes. Regi er ved Harold Becker. Manus er basert på Ryne Douglas Pearsons relativt ukjente roman Simple Simon: A Thriller, fra 1996.
Nord-Makedonia i Junior Eurovision Song Contest
Fram til 2018 het landet Republikken Makedonia.
Kodenavn Mercury
Filmen ble relativt dårlig mottatt av kritikerne og ble en moderat publikumssukses.
Nord-Makedonia i Junior Eurovision Song Contest
Navnestrid
I Junior Eurovision Song Contest deltok landet under navnet F.Y.R. Macedonia eller FYROM. Begge er forkortelser av Former Yugoslav Republic of Macedonia (Den tidligere jugoslaviske republikken Makedonia). Dette kronglete navnet skyldes Den makedonske navnekonflikten med Hellas, som argumenterer med at Makedonia er en historisk og geografisk region i Hellas. Den europeiske kringkastingsunion brukte derfor benevnelsen F.Y.R. Macedonia om landet.
Kodenavn Mercury
Bruce Willis ble tildelt en Razzie Award i klassen verste hovedrolle, mens Miko Hughes ble tildelt en Young Artist Award.
Nord-Makedonia i Junior Eurovision Song Contest
Navnestrid
Først i 2018 ble navnetvisten løst, og Makedonia skiftet offisielt navn til Nord-Makedonia 12. februar 2019.
Kodenavn Mercury
Handling
FBI agenten Art Jeffries (Bruce Willis) er på randen av nervøst sammenbrudd. Etter at en undercover-aksjon gikk galt, fikk han skylden og har nå blitt satt til å gjøre rutinearbeid. Han ble lurt og bedratt av det føderale byrået som han hadde ofret sitt liv til. Så får i oppdraget å etterforske forsvinningen av en liten autistisk gutt, hvis foreldre er blitt myrdet. Gutten er i livsfare etter å ha knekket en topp-hemelig krypteringskode. Programsjefen Nick Kudrow (Alec Baldwin) beordrer "sikkerhetstrusselen" fjernet, men han har glemt å regne med at Jeffries er involvert. Når farlige snikmordere er på sporet av Jeffries og Simon, oppdager Jeffries fort at han ikke kan stole på noen.
Om filmen
Filmen ble relativt dårlig mottatt av anmelderne, noe som gjenspeiles i at den bare har fått 17% på Rotten Tomatoes (2011). Den amerikanske filmanmelderen Roger Ebert gav den 2 av 4 stjerner.
Filmen innbrakte $93,1 millioner på verdensbasis, hvorav $32,9 millioner i USA. Den havnet på en 41.-plass over de mest innbringende filmene på verdensbasis i 1998 og på 61.-plass i USA. Produksjonskostnadene er estimert til $60 millioner.
National Playing Fields Association
National Playing Fields Association (NPFA), også kjent siden 2007 som Fields in Trust (FIT), ble dannet i 1925 og fikk en Royal Charter i 1933. Det er en britisk veldedighetsorganisasjon med et mål om å beskytte og promotere idretts- og fritidsområder i britiske byer.
I tillegg til dens utrettelige arbeid med disse områdene, er NPFA mest kjent for sin «Seks Acre-standard». Den er eier av King George's Fields ; 471 offentlige fritidsområder som ble satt opp til minne for Kong Georg V, og senere overført til NPFA etter et oppkjøp.
Bryne Cykleklubb
Bryne Cykleklubb er en av Norges største aktive sykkelklubber og har de siste årene vært en av de klubbene som har tatt mange medaljer i NM for veteraner.
Bryne CK er en av de største rittarrangørene i Norge på turrittsiden.
Adam Scott
Adam Scott (født 16. juni 1980) er en australsk profesjonell golfspiller.
Per mars 2005 er han en av kun to golfspillere yngre enn Tiger Woods som har vært blant de 10 beste på verdensrankingen i golf (den andre er Sergio Garcia). I 2014 var han nummer en i tilsammen 14 uker.
Han omtales ofte som Greg Normans arvtager i australsk golf, et inntrykk som ble forsterket da han ansatte Normans tidligere caddie i 2004.
Scotts karriere tok av i 2001, hans første hele år som profesjonell, da han vant Europatourens Alfred Dunhill Championship i Johannesburg i Syd-Afrika. Det neste året tok han to nye seire på Europatouren, i Qatar Masters og Diageo Scottish PGA Championship.
I 2003 tok han en ny seier på Europatouren i Carlsberg Scandinavian Masters, og sin første seier på PGA-touren i Deutsche Bank Championship. Flere seire på PGA-touren fulgte i 2004 i The Players Championship og Booz Allen Classic. Tidlig i 2005 vant han Nissan Open og havnet blant de ti beste på verdensrankingen for første gang.
I 2005 og 2006 vant han Singapore Open på Asia-touren.
Scott representerte Australia i WGC – World Cup i 2002 og var med på det internasjonale laget i Presidents Cup i 2003, 2005 og 2007.
PGA-touren
1: Værforholdene gjorde at turneringen ble avkortet til 36 hull. Noen kilder regner derfor ikke denne seieren med blant offisielle seire.
Oslo krets
Oslo krets dekket på sitt største Gamlebyen, Ekebergskrenten, Ekebergskråninga, Grønnlia, Kongshavn, «Øyene», Tøyen, Grønland, Galgeberg, Vålerenga og Lodalen – det vil si det området som var definert innenfor Oslo kaupstads grenser i middelalderen hvor Magnus Lagabøtes bylov gjaldt. Området for Oslo krets på sitt største tilsvarer området for dagens Bydel Gamle Oslo.
Siegfried Powolny
Siegfried Powolny (født 20. september 1915, død 19. juli 1944) var en østerriksk håndballspiller som deltok i de olympiske leker 1936 i Berlin.
Powolny vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Powolny spilte to kamper i OL-turneringen.
Vladimir Gardin
Vladimir Rostislavovitsj Gardin (russisk: Влади́мир Ростисла́вович Га́рдин; født i Tver i Tsarrussland, død 28. mai 1965 i Leningrad) var en sovjet-russisk filmskaper og skuespiller.
Bakgrunn
Gardin ble født i Tver som offiserssønn. Han ble uteksaminert fra kadettskolen i Moskva i 1894, som tilknyttet 2. kadettkorps. Så fortsatte han militærstudier i Kiev og gjorde sin militære plikttjeneste 1896 til 1897. Da måtte han ut av det militæret på grunn av knappe bevilgninger.
Teater
Han ble da med amatøterteater i Roslavl og så i en rekke teatertrupper og reiste rundt: Med Slavjanskitruppen (1898), til teatere i Riga, Jekaterinburg, Perm, Odessa, Bender, Jusovka, Chișinău, Hrodna (Nikonovtruppen), Tsaritsyn  (Efimovtruppen), Taganrog (Forcattitruppen) og til Tbilisi (1902-1904).
Gardin ble først bredere kjent som teaterskuespiller og tilrettelegger av russiske klassiske verker og teaterstykker, blant annet hos skuespilleren og regissøren Vera Fjodorovna Komissarstsjevskaja.
Film
I 1913 vendte han seg mot filmen, og deputerte som filmregissør året etter. Sammen med Jakov Protasanov, filmet han flere klassiske russiske romaner. Det gjaldt blant annet Tolstoj-verkene Anna Karenina (1914), Kreutzersonaten (1914) og Krig og fred (1915).
Etter oktoberrevolusjonen ble han i 1919 den første leder av den nettopp grunnlagte Moskvas filmskole, den første filmhøyskole i hele verden. I 1921 regisserte han Hammer og sigd, en tidlig sovjetisk propagandafilm han handling lagt til borgerkrigstiden.
Hans siste regiarbeide var for Tsar og dikter (1927). Etter at lydfilmens tid begynte, arbeidet Gardin bare videre som skuespiller. Han ble rost for sine rollefortolkninger, og fikk i 1947 tittelen Folkekunstner av Sovjetunionen for sitt sentrale bidrag til landets filmindustri.
Han publiserte to memoarbind (1949 og 1952) og nok en bok i 1960.
Barnevernloven
Lov om barneverntjenester (barnevernloven) er en norsk lov av 17. juli 1992, og som trådte i kraft 1. januar 1993. Den har som formål å sikre at mindreårige som lever under forhold som kan skade deres helse og utvikling, får nødvendig hjelp og omsorg til rett tid, og å bidra til at barn og unge får trygge oppvekstsvilkår. Loven erstattet lov om barnevern av 17. juli 1953. Den blir selv avløst av lov om barnevern (barnevernsloven) 1. januar 2023.
Barnevernloven og barnevernretten bygger på tre hovedprinsipper: det biologiske prinsipp, minste inngreps prinsipp og hensynet til barnets beste. Disse rettsprinsippene ligger til grunn for utøvelse av myndighet i tråd med barnevernloven, og er styrende for de avgjørelsene som blir fattet etter loven. Det er i første rekke foreldrene som har ansvar for sine barn. Barnevernloven gir regler om det offentliges ansvar for barn, som kommer i andre rekke. Sentralt for det offentliges ansvar er tiltak og inngrep som kan gjøres overfor barn og familier. Loven har regler om hvilke tiltak som kan iverksettes, innholdet i tiltakene, og hva som skal til for at det kan gjøres inngrep. Barnevernloven inneholder blant annet regler om hjelpetiltak i hjemmet, omsorgsovertakelse, samværsrett, fratakelse av foreldreansvar og adopsjon. I tillegg har loven regler om hvem som har myndighet til å treffe ulike avgjørelser, om saksbehandlingen og om hvordan avgjørelser kan overprøves av domstolene.
Bill Roberts
William «Bill» Roberts (født 5. april 1912 i Salford, død 5. desember 2001) var en britisk friidrettsutøver som deltok i de olympiske leker 1936 i Berlin og 1948 i London.
Bjørn Ole Gleditsch
Bjørn Ole Gleditsch (født 13. januar 1963 i Sandefjord) er en norsk politiker (H). Han har vært ordfører i Sandefjord kommune siden 2003 og medlem av bystyret siden 1992.
Han var daglig leder i Gleditsch Fargehandel i Sandefjord, som står bak malingsmerket Jotun, før han ble ordfører. Han er utdannet innen markedsføring og salg. Bjørn Ole Gleditsch er sønnesønn av Odd Gleditsch sr., som etablerte Jotun Kemiske Fabrikk i 1926. Gleditsch er også den rikeste i Sandefjord kommune, med en ligningsformue på ca. 483 millioner kroner i 2021.
Den hellenske gresk-katolske kirke
Den hellenske gresk-katolske kirke (eller hellensk-katolske kirke) er én av den katolske kirkens 23 særkirker. Kirken følger den bysantinske ritus og bruker gresk som liturgisk språk, men anerkjenner paven som religiøst overhode. Den hellenske gresk-katolske kirke har omtrent 2300 tilhengere, hovedsakelig i Hellas og Tyrkia. Bare ca. 0,02 % av den greske befolkningen er hellensk-katolsk, og kirken er dermed betydelig mindre enn både den gresk-ortodokse (93 %) og den romersk-katolske kirke (1 %).
Den hellensk-katolske kirke er organisert i to apostoliske eksarkater:
Kirken inngikk en union med paven i 1829 og består av tidligere gresk-ortodokse kristne, som har blitt katolske. Eksarkatene ble opprettet i 1911 (Istanbul) respektive 1932 (Hellas).
Betegnelsen gresk-katolsk har flere betydninger. Det er grunnen til at kirken omtales som den hellenske gresk-katolske kirke.
Alte Pinakothek
Alte Pinakothek er et kunstmuseum i München, innviet i 1836.
Muséet huser verker av blant annet Peter Paul Rubens, Anthonis van Dyck, Rafael, Leonardo da Vinci, Tizian, Tintoretto, Rembrandt, Frans Hals og Albrecht Dürer.
Sølvberget
Sølvberget kan vise til
Benny Andersson
I årene 1949–1952 bodde familien Andersson i Eskilstuna, der også et annet blivende ABBA-medlem, Anni-Frid Lyngstad, vokste opp.
Både Anderssons far og farfar pleide å spille litt musikk og da han var seks år fikk Benny sitt første musikkinstrument; et trekkspill. Da han var ti begynte han å spille piano.
Hep Stars
Benny Andersson opptrådte først som popstjerne i The Hep Stars fra Stockholm. År 1964 ble Benny Andersson oppdaget av Sven Hedlund da han spilte sammen med Elverkets Spelmanslag. Han ble deretter medlem i Hedlunds popband The Hep Stars. 1965 hadde Andersson begynt å skrive en hel del låter for Hep Stars, blant annet «No Response» og «Sunny Girl». Gruppa hadde sitt store gjennombrudd våren 1965 med bl.a. «Cadillac» og «Farmer John». Benny spilte orgel og piano og komponerte flere av bandets største hits: «Sunny girl», «Wedding» (sammen med vokalisten Svenne Hedlund), «Consolation» (alle i 1966) og «It's nice to be back» (som var B-siden på «Malaika» i 1967).
Pre-ABBA
Benny Andersson innledet et komponistsamarbeid med Björn Ulvaeus, fra Hootenanny Singers, allerede med noen hitlåter for The Hep Stars. I 1970 gikk de to sammen om å utgi LP-en «Lycka»- Fra dette albumet ble singelen «Hej gamle man!» en populær og ofte spilt låt på P3. I 1971 begynte de å opptre med vokalistene Agnetha Fältskog og Anni-Frid Lyngstad under navnet Agnetha, Anni-Frid, Björn & Benny, og det var under dette navnet deres første singel, «People need love», ble utgitt i 1972. Senere samme år oppsto navnet ABBA av initialene i fornavnene.
ABBA
Gruppen ut sin första singel, «People Need Love», i 1972 og deltok med navnet "Björn, Benny, Agnetha och Anni-Frid" i Melodifestivalen 1973 med «Ring ring». Låten endte på tredje plass, men dette hindret ikke gruppen fr å få sin første større internasjonale suksess.
ABBA fikk sitt aller største gjennombrudd da de i 1974 vant Melodi Grand Prix med låten «Waterloo». Etter «Waterloo» tok det et og et halvt år til neste suksess, da ABBA fikk en hit med låten «SOS». Den derpå etterfølgende singelen «Mamma Mia» klatret helt til førsteplass på hitlistene i Storbritannia, hvilket høynet gruppens status der. I årene mellom 1974 og 1980 hadde ABBA 9 låter som gikk helt til topps på Englandslistan og en låt som gikk til topps i USA.
Etter ABBA fortsatte samarbeidet med Björn Ulvaeus, blant annet med musikalene Chess og Kristina från Duvemåla. I 2001 startet Andersson sitt eget orkester, Benny Anderssons Orkester, som besto av 16 musikervenner. De har utgitt tre album; i 2001, 2004 og 2009.
Annet
Andersson og Ulvaeus har sammen produsert og skrevet låter diverse artister, blant annet Gemini och Josefin Nilsson. Andersson startet i 2001 Benny Anderssons Orkester, bestående av seksten av hans musikervenner. I 2003 åpnet Hotel Rival i Stockholm. Hotellet eies av Benny Andersson.
Andersson ble utnevnt til professor 2002 og ble medlem av Kungliga Musikaliska Akademien i 2007. Han han ble valgt til æresdoktor ved Stockholms universitets humanistiska fakultet i april 2008. I august 2012 Andersson utnevnt til æresdoktor ved Luleå tekniska universitet. Under invielsesuken av orgelet i konserthuset Studio Acusticum i Piteå uroppførte Andersson sitt spesialskrevne verk En skrift i snön med tekst av Kristina Lugn.
Andersson var også en av komponistene til «We Write the Story» som ble framført i åpningsnummeret i Eurovision Song Contest 2013.
Privatliv
Andersson var først forlovet med Christina Grönvall og fikk med henne barna Peter Grönvall (født 1963) og Heléne Grönvall (født 1965). Deretter var Andersson gift med ABBA-medlemmet Anni-Frid Lyngstad fra 1978 til 1981. Fra 1981 er han gift med Mona Nörklit, med hvem han har sønnen Ludvig Andersson (født 1982). Benny Andersson bor med sin kone i "Villa Lido" på Djurgården.
1970-årene
Tiårsoversikt
17. mai
Navnedag
Harald, Ragnhild
Fødsler
Se flere som er født 17. mai i Kategori:Fødsler 17. mai.
Dødsfall
Se flere som døde 17. mai i Kategori:Dødsfall 17. mai.
Fredriksodde
Etter at den store nordiske krig var slutt hadde fortet mindre betydning, men ble opprettholdt frem til 1730. I dag finnes bare rester etter kruttkjelleren i en villahave på Larkollen.
Vaterland skole
Vaterland skole var en almueskole etablert i 1806 i Oslo. Skolen ble i 1860 slått sammen med Ankerløkken skole og Hammersborg skole da Nordre skole, nå Møllergata skole, ble etablert.
Nye Vaterland skole ble åpnet i 1873 ved hjørnet av Stenersgata og Sukkerhusgata på Vaterland. Denne var tegnet av arkitekt Henrik Thrap-Meyer. Fra 1876 delte skolen lokalene med den tekniske aftenskolen. Tilla Valstad var lærer ved skolen i 20 år.
Som folkeskole ble den nedlagt i 1932 og Fortsettelseskolen for gutter overtok lokalene. Denne skolen ble så nedlagt i 1964. Fra 1965 til 1968 var den midlertidig tilholdssted for Oslo Helseråd. I 1969 ble den tomme bygningen tatt i bruk av ungdomsaksjonen «Et sted å være», fram til bygningene ble ødelagt av brann høsten 1970, og revet i mars 1971.
Roing under Sommer-OL 1992
Roing var med på det olympiske programmet for 21. gang under OL 1992 i Barcelona. Det ble konkurrert i fjorten roøvelser, åtte for menn og seks for kvinner. Tyskland ble beste nasjon foran Canada og Romania alle med fire gullmedaljer hver.
Urnemodeller i kombinatorikk
Urnemodeller brukes i kombinatorikk for å visualisere enkelte telleproblemer. Man har gitt en urne med n forskjellige baller, og man skal trekke ut k baller etter hverandre. Det er viktig at de n ballene kan skilles fra hverandre – de kan for eksempel være nummerte fra 1 til n. Man skiller mellom ordnet og uordnet utvalg, og om ballene trekkes med eller uten tilbakelegging. Man får da fire forskjellige urnemodeller, og man ønsker å regne ut på hvor mange forskjellige måter man kan trekke de k ballene.
Lilo og Stitch: Serien
Lilo og Stitch: Serien er en tegnefilmserie som går på Disney Channel. Serien er en fortsettelse av filmen Lilo og Stitch. I Norge er serien sendt på Disney Channel og NRK1. Serien handler om en liten jente som heter Lilo og hennes romvesenkjæledyr Stitch, som er på jakt etter Stitch sine fettere. Forskeren som laget Stitch gav Stitch navnet 626. Det er fordi Stitch er det sekshundrede og tjuesjette eksperimentet han lagde. Eksperimentene ligger først i en liten kule med nummeret sitt på, og hvis de kommer i kontakt med vann kommer eksperimentet ut. Lilo og Stitch skal fange alle "fetterne" til Stitch som er på Hawaii, men et romvesen ved navn Gantu prøver å fange eksperimentene for å ødelegge verden med dem. Gantus overordnede heter Hamsterviel, og er gjennom hele serien fengslet på fengselsasteroide K37. Hamsterviel har ikke noe særlig godt forhold til Gantu da han stadig blir irritert av Gantus stadig mislykkede eksperiment-jakt. De kommuniserer via videofon.
Norske stemmer
Ellers medvirket: Jorunn A. Torsheim, Espen Sandvik, Hanna Helstad, Lena Meieran, Ove Christian Owe, Even Rognlid, Kim Fangen, Erik Skøld, Inger Gundersen, Sebastian Engeland, Mona Hofland, Ninni Borge, Siri Nilsen, Ola Mæhlen, Christopher Ravneberg, Nicolai Cleve Broch, Lars Berteig Andersen, Emilie Christensen, Tommy Karlsen og Per Skjølsvik
Aloha Oe sång fremført av: Klara Døving og Christoffer Staib
Urnemodeller i kombinatorikk
Ordnet utvalg betyr at rekkefølgen ballene trekkes i har betydning. At ballene trekkes med tilbakelegging betyr at man først trekker en ball, skriver ned resultatet, og legger ballen tilbake i urnen før man trekker en ny.
Vi antar at ballene er nummerert fra 1 til n.
Ordnet utvalg med tilbakelegging
Her trekker man først en ball, skriver ned nummeret på ballen, og legger den tilbake i urnen. Så repeterer man det til man har trukket k baller. Hver gang man trekker en ball, er det n forskjellige muligheter. Ifølge produktregelen, kan de k ballene derfor trekkes på nk måter.
Rødalger
Rødalgene er en fortrinnsvis marin plantegruppe som kalles Rhodophyta. De finnes særlig på steiner under tidevannslinja, men kan overleve til helt ned på 250 meters dyp, dypere enn noen annen plante kan overleve på. Rødalgene får sin rødfarge fra pigmenter som kalles fykobiliner, som maskerer grønnfargen klorofyllet ellers ville gitt, men fargevarianter som bl.a. grønne og nesten svarte former finnes også. Rundt 6,500 arter rødalger er kjent (inkludert over 160 som lever i ferskvann), hvorav de fleste er flercellede, men det anslås at det kan finnes opp til 10,000 arter. En del rødalger en encellede, men mange arter er koloniorganismer og kan danne individer som kan komme opp mot en halv meter. De fleste er filamentøse og svært buskete.
Urnemodeller i kombinatorikk
Ordnet utvalg med tilbakelegging
På en norsk tippekuppong er det tolv kamper, hvor hver kamp kan ha tre forskjellige utfall, nemlig hjemmeseier, borteseier og uavgjort. Man kan da forestille seg at man har en urne med tre baller, merket H, U og B. Deretter trekker tolv baller, med tilbakelegging. Antall måter en tippekuppong kan fylles ut på blir derfor 312 = 531441.
Ordnet utvalg uten tilbakelegging
Her trekker man k baller, men uten å legge tilbake ballene i urnen etterhvert. Hver ball kan derfor trekkes høyst én gang. Vi kan igjen bruke produktregelen for å bestemme på hvor mange måter dette kan gjøres. Når vi trekker den første ballen, inneholder urnen n baller, så det er n muligheter for den første ballen. Når vi trekker den andre ballen, er det bare n-1 baller igjen i urnen, så de to første ballene kan derfor trekkes på n × (n-1) forskjellige måter. Antall måter vi kan trekke ut k baller, blir dermed